open-index/open-wikipedia-markdown huggingface dataset:
Nerio I Acciaioli

**Nerio I Acciaioli**, finado o 25 de setembro de 1394, foi un aristócrata italiano de Florencia que ascendeu ao poder na Grecia franca durante as últimas décadas do século XIV, chegando a se converter en duque de Atenas.
## Traxectoria
Nerio era o fillo de Jacopo Acciaioli e Bartolommea Ricasoli, e o irmán máis novo de Donato e irmán máis vello de Giovanni. Cando morreu o seu parente Niccolò Acciaioli, gran senescal de Nápoles, que era dono de terras e castelos en Acaia e Corinto e fixera a Donato o seu vigairo en Grecia (1371), o seu fillo e sucesor, Angelo Acciaioli, substituíu a Donato con Nerio en Grecia. Participou no Consello dos cruzados de Tebas en outubro de 1373, pero toda a súa planificación non chegou a nada. En 1374, cando morreu o vigairo xeral catalán de Atenas, Mateo de Peralta, Nerio atacou Megara e tomouna. Esta foi a primeira acción da súa longa carreira de conquista e expansión. Posteriormente á captura de Megara, Nerio participou nunha guerra case constante cos cataláns que gobernaban en Atenas.

En 1378, Nerio foi recrutado xunto coa Compañía navarra polo Gran Mestre dos Hospitalarios Johan Ferrández d'Heredia para a súa guerra con Arta no Despotado de Epiro. Nerio, á súa vez, recrutou ao navarro Joanes Urtubia, que tiña o resto da compañía con preto dun centenar de soldados e cruzou o golfo de Corinto. En 1379, Joanes Urtubia capturou Tebas.

O 7 de xullo de 1385, Nerio asumiu o título *dominus Choranti et Ducaminis*: "señor de Corinto e do Ducado de Atenas." No inverno dese ano, combateu exitosamente contra os otománs. En 1386, anexara a cidade baixa de Atenas. Adquiriu a Acrópole por conquista o 2 de maio de 1388, a pesar de que unha praga o obrigou a regresar coa súa familia a Tebas pouco despois.

O 29 de decembro de 1391, Nerio asinou un tratado con Amadeo, príncipe de Acaia, contra os navarros. Nerio foi feito duque de Atenas por Ladislau I de Nápoles o 11 de xaneiro de 1394. Ocupou este título durante nove meses antes da súa morte.

## Véxase tamén
### Bibliografía 
* Setton, Kenneth M. (xeneral editor) A History of the Crusades: Volume III *&#x2014;* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.
A batalla de Inglaterra

***A batalla de Inglaterra*** (en ) é un filme británico de 1969 dirixido por Guy Hamilton. Foi producido por Harry Saltzman e S. Benjamin Fisz. O filme documenta os eventos da batalla de Inglaterra, durante a segunda guerra mundial. Conta con numerosos actores británicos de sona, como Sir Laurence Olivier no papel de Hugh Dowding e Trevor Howard como Keith Park. Está protagonizado por Michael Caine, Christopher Plummer e Robert Shaw como líderes do escuadrón.

Estreouse en galego o 7 de agosto de 1992 a través da TVG.

## Personaxes 
;Commonwealth
*Laurence Olivier como o Mariscal en Xefe do Aire Sir Hugh Dowding.
*Trevor Howard como o Vice-Mariscal do Aire neozelandés Sir Keith Park.
*Patrick Wymark como o Vice-Mariscal Trafford Leigh-Mallory.
*Christopher Plummer como o piloto canadense e Xefe de Escuadrón Colin Harvey.
*Michael Caine como o Xefe de Escuadrón Canfield. 
*Ralph Richardson como o embaixador británico en Suíza.
*Robert Shaw como "Skipper", Xefe de Escuadrón. 
*Susannah York como a muller de Colin, Maggie Harvey.
*Ian McShane como o sarxento Andy. 
*Kenneth More como Capitán Baker, Xefe da base da RAF en Duxford. 
*Edward Fox como o Oficial Archie.

;Alemaña
*Curd Jürgens como o embaixador alemán en Suíza.
*Hein Riess, como o Mariscal Hermann Göring, Comandante en Xefe da Luftwaffe.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
France université numérique

**France université numérique** (/kɔrsˈɛrə/) é unha plataforma educativa na que se imparten cursos online gratuítos e abertos a todo o mundo, na que participan algunhas das máis prestixiosas universidades a nivel internacional.

## Historia 
Foi fundada en outubro de 2013 polo ''Ministère de l'Éducation nationale'', co fin de desenvolver dentro do ámbito do e-learning unha ampla oferta  educativa. Xunto coa outra gran plataforma: **edX** , fundada pola asociación da Universidade de Harvard e o MIT, constitúen as dúas entidades MOOCs (Cursos en liña abertos e masivos) máis relevantes ata o momento.

## Notas 
## Véxase tamén
### Ligazóns externas 
*Páxina oficial de France université numérique
Ilarion Rudnyk

**Ilarion Rudnyk** (en ), nado como **Roman Mykolaiovych Rudnyk** (en ) o 14 de febreiro de 1972 en Lviv (R.S.S. de Ucraína), é un eclesiástico ortodoxo ucraíno, dende 2008 bispo de Edmonton e do Canadá occidental da Igrexa ortodoxa de Constantinopla.

## Traxectoria 
Roman Rudnyk naceu o 14 de febreiro de 1972 en Lviv. Logo de completar a súa educación secundaria, estudou no Seminario Teolóxico de Kíiv, do que se graduou en 1992. Coa recomendación do arcebispo Vsevolod Maidanskyi e a beizón do patriarca Bartolomeu I, Roman trasladouse entón a Grecia para continuar os seus estudos teolóxicos na Universidade de Tesalónica, da que se licenciou en 1997.

O 5 de decembro de 1997 Roman foi tonsurado monxe, tomando o nome monástico de "Ilarion". O 21 de decembro do mesmo ano foi ordenado diácono polo metropolita Panteleimon Rodopoulos. Tres anos máis tarde foi  ordenado sacerdote. Posteriormente cursou un mestrado en Dereito canónico, e en 2002 foi destinado a unha parroquia no Porto.

O 21 de marzo de 2004 foi elevado ao rango de arquimandrita polo Sínodo da Igrexa ortodoxa de Constantinopla, e o 11 de xuño de 2005 nomeado bispo, co título de *Telmessos*, para asistir ao metropolitano de España e Portugal Epifanios Perialas. Recibiu a consagración episcopal en Istanbul o 29 de xaneiro de 2005.

O 21 de outubro de 2008 foi nomeado bispo de Edmonton e do Canadá occidental. Foi entronizado como bispo de Edmonton na catedral de San Xoán de Edmonton o 26 de outubro de 2008.

O 7 de setembro de 2018, no contexto da preparación da concesión de autocefalia á Igrexa ortodoxa ucraína, foi nomeado como exarca do patriarca Bartolomeu I en Kíiv.

## Notas
Batman: A máscara do Fantasma

***Batman: A máscara do Fantasma*** (en  ou tamén *Batman: The Animated Movie*) é un filme estadounidense de 1993 dirixido por Eric Radomski e Bruce Timm. É un filme de animación sobre o superheroe de DC Comics Batman, e é unha continuación cinematográfica de *Batman: The Animated Series*. Tamén é a primeira produción cinematográfica producida por Warner Bros. Animation.

Escrito por Alan Burnett, Paul Dini, Martin Pasko e Michael Reaves, na versión orixinal conta coas voces orixinais de Kevin Conroy, Mark Hamill e Efrem Zimbalist, Jr. (todos eles xa participaran en *The Animated Series*), ademais das de Dana Delany, Hart Bochner, Stacy Keach e Abe Vigoda. Na historia, Batman tenta reconciliarse coa súa antiga amada, Andrea Beaumont, e enfróntase a un vixilante misterioso que está a asasinar ós xefes do crime da cidade de Gotham. O arguemnto está inspirado na banda deseñada *Batman: Year Two* de Mike W. Barr, pero conta cun antagonista orixinal, o Fantasma, no canto de The Reaper.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Nanger

***Nanger*** é un xénero de mamíferos artiodáctilos da familia dos  bóvidos, subfamilia dos antilopinos.

O xénero comprende de tres a cnco especies, segundo os autore, coñecidas como gacelas.

## Taxonomía 
### Descrición 
O xénero foi creado polo zoólogo francés Fernand Lataste, nun traballo publicado en *Actes Soc. Linn. Bordeaux*, **39**: 183. ou como *Gazella dama* (Pallas, 1766).

Segundo o MSW e o ITIS (ambos consultados o 17 de outubro de 2018), a clasificación do xénero é:
*** *Nanger dama dama* (Pallas, 1766)
*** *Nanger dama mhorr* (Bennett, 1833)
*** *Nanger dama ruficollis* (C. H. Smith, 1827) 
** Especie *Nanger granti* (Brooke, 1872).
*** *Nanger granti brighti* (Thomas, 1901)
*** *Nanger granti granti* (Brooke, 1872)
*** *Nanger granti notata*' (Thomas, 1897)
*** *Nanger granti petersii* (Günther, 1884)
*** *Nanger granti robertsi* (Thomas, 1903) 	 
** Especie *Nanger soemmerringii* (Cretzschmar, 1828). 
*** *Nanger soemmerringii berberana* (Matschie, 1893)
*** *Nanger soemmerringii butteri* (Thomas, 1904)
*** *Nanger soemmerringii soemmerringii* (Cretzschmar, 1828)

## Notas 
## Véxase tamén 
### Bibliografía 
* Groves, C. & Grubb, P. (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, C. P. *et al*. (2011): "Family Bovidae (Hollow-horned rumiants)". In: Wilson, D. E. & Mittermeier, R. A. eds (2011): *Handbook of the Mammals of the World*. Volume II. Hoofed Mammals. Barcelona: Lynx edicions. ISBN 978-84-96553-77-4.
* Wilson, D. E., & Reeder, D. M., editors (2005): *Mammal Species of the World — A Taxonomic and Geographic Reference*. Third edition. *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Antilopinos

### Ligazóns externas 
* *Nanger, gazelles* na ADW.
Danyil Zelinskyi

**Danyil Zelinskyi** (en ), nado como **Volodymyr Olehovych Zelinskyi** (en ) o 28 de setembro de 1972 en Buchach (R.S.S. de Ucraína), é un eclesiástico ortodoxo ucraíno, dende 2008 bispo de Panfilia e dos Estados Unidos occidentais.

## Traxectoria 
Comezou os seus estudos no seminario de Ivano-Frankivsk e en 1996 emigrou aos Estados Unidos de América, completando os seus estudos na Universidade Católica de América e na Pontificia Facultade da Inmaculada Concepción en Washington, D.C.

No ano 2000 entrou na Igrexa ortodoxa ucraína nos Estados Unidos de América e completou os seus estudos no seminario ortodoxo ucraíno de Santa Sofía, en Nova Jersey. En 2001 foi ordenado sacerdote, e en 2002 cursou un mestrado en Teoloxía ortodoxa aplicada na Universidade de Balamand. O 9 de xaneiro de 2008 foi elixido bispo de Panfilia e dos Estados Unidos occidentais. Recibiu a consagración episcopal o 10 de maio do mesmo ano.

O 7 de setembro de 2018, no contexto da preparación da concesión de autocefalia á Igrexa ortodoxa ucraína, foi nomeado como exarca do patriarca Bartolomeu I en Kíiv.

## Notas 
## Véxase tamén 
### Ligazóns externas 
*
Batman: Baixo cero

***Batman: Baixo cero*** (en ) é un filme de animación de 1998 dirixido por Boyd Kirkland. Baséase no superheroe de DC Comics Batman. É a segunda adaptación de *Batman: The Animated Series*, servindo como secuela de *Batman: A máscara do Fantasma*. Está protagonizado polas voces de Kevin Conroy e Michael Ansara. Foi producido por Warner Bros. Animation e animado por Koko Enterprises e Dong Yang Animation en Corea do Sur. O filme gañou o Annie á mellor animación de filme de distribución caseira.

## Personaxes 
* Kevin Conroy como Bruce Wayne / Batman
* Michael Ansara como Dr. Victor Fries / Mr. Freeze
* Loren Lester como Dick Grayson / Robin
* Mary Kay Bergman como Barbara Gordon / Batgirl
* Rahi Azizi como Koonak 
* Robert Costanzo como Detective Harvey Bullock
* Mari Devon como Summer Gleeson
* George Dzundza como Dr. Gregory Belson
* Bob Hastings como James Gordon
* Marilu Henner como Veronica Vreeland
* Dean Jones como Dean Arbagast
* Liane Schirmer como Renee Montoya
* Frank Welker como Hotchka e Shaka
* Efrem Zimbalist Jr. como Alfred Pennyworth

## Véxase tamén 
### Bibliografía 
* 
### Ligazóns externas 
* 
* Ficha en AllMovie 
* Ficha en RottenTomatoes
Alberto Torrado

**Alberto Torrado** foi o baixista orixinal da banda viguesa de punk rock Siniestro Total e tamén foi baixista dos Resentidos. Torrado fundou Siniestro con Julián Hernández, Germán Coppini e Miguel Costas en 1981. Gravou os álbums *¿Cuándo se come aquí?*, *Siniestro Total II: El Regreso*, *Menos mal que nos queda Portugal*, *Bailaré sobre tu tumba* e *De hoy no pasa*.

Torrado coñeceu a Julián Hernández no Colexio Alemán. No instituto Hernández coñeceu a Miguel Costas e Javier Soto (futuro guitarrista de Siniestro) e os catro comezaron a tocar xuntos nunha banda chamada El Sexteto de Blues. Soto tivo que facer o servizo militar e o resto dos membros formaron Siniestro Total xunto con Germán Coppini. Torrado abandonou o grupo no ano 1987.

Torrado foi o encargado de compoñer a música e a letra dos temas "Al que eyacula Dios le ayuda (1ª Parte)", "Al que eyacula Dios le ayuda (2ªParte)" e "Lávame con vino", ademais de participar na creación dalgunhas das cancións máis coñecidas da banda como "Matar jipis en las Cies" ou "Bailaré sobre tu tumba".

## Notas
Batman: O regreso de Joker

***Batman: O regreso de Jocker*** (en  ou tamén *Batman of the Future: Return of the Joker*) é un filme de animación de 2000 dirixido por Curt Geda. Está protagonizado polo personaxe de banda deseñada Batman e polo seu inimigo, Joker. É unha continuación da serie de animación *Batman Beyond*, na cal Bruce Wayne se retirou da loita contra o crime, e o novo Batman é un estudante de secundaria, Terry McGinnis. Serve como secuela de *Batman: The Animated Series* e *The New Batman Adventures*.

## Véxase tamén 
### Ligazóns externas 
* 
* Ficha en AllMovie
Nerio II Acciaioli

**Nerio II Acciaioli**, nado en 1416 e finado en 1451, foi o duque de Atenas, en dúas ocasións: desde 1435 até 1439 e novamente desde 1441 até 1451.

## Traxectoria 
Foi membro da familia Acciaioli de Florencia, fillo de Francesco Acciaioli, señor de Sykaminon. O seu goberno foi contemporáneo cun renovado filhelenismo italiano e os intereses correspondentes polas antigüidades e a lingua grega. Nerio non só falaba grego de forma natural, senón que tamén era dono dos monumentos máis famosos do mundo helénico na súa capital de Atenas.

Nerio chegou a Grecia en 1419, despois da morte do seu pai, cando só tiña tres anos de idade. Foi nomeado herdeiro do seu tío Antonio I de Atenas, pero á súa morte en 1435, Nerio tivo que loitar contra a viúva do seu tío, María Melissena, e Xurxo Calcocondilas polo trono ducal. Nerio foi apoiado por Murad II, o sultán otomán, contra o grego Constantino Paleólogo, déspota de Morea. Despois de asegurar a súa posición coa axuda turca, foi destituído polas intrigas do seu irmán Antonio II e expulsado da Acrópole. O seu inveterado inimigo persoal, o cronista Laónico Calcocondilas, denígrao como "efeminado".

Nerio volveu ao poder en 1441, despois de pasar uns anos en Florencia. Inmediatamente expulsou á viúva do seu irmán, María Zorzi. É probábel que Nerio estivese presente cando o emperador bizantino Xoán VIII Paleólogo fixo unha proclamación de catolicismo no Duomo de Florencia o 6 de xullo de 1439. En 1444, Nerio entrou en guerra contra os turcos á beira de Constantino, pero chegou a un acordo cos otománs. Logo perdeu con Constantino Tebas e viuse obrigado a lle pagar tributo e se converter no seu vasalo. En 1446, Murad axudou a Nerio a volver tomar Tebas para os latinos. Á súa morte, foi sucedido polo seu fillo Francesco baixo a rexencia da súa viúva Clara Zorzi.

## Véxase tamén  
### Bibliografía 
* Setton, Kenneth M. (xeneral editor) A History of the Crusades: Volume III *&#x2014;* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.
Ácido heptanoico

O **ácido heptanoico** ou **ácido enántico** é un ácido graxo de cadea lineal pequena de 7 átomos de carbono. É un líquido oleoso de cheiro desagradable.

O ácido heptanoico atópase amplamente distribuído na natureza. Aparece en plantas (lúpulo, mimosa, menta xaponesa,...); en froitos carnosos (mazá, banana, kiwi, amorodo, papaia,...); en produtos lácteos (leite, queixo, manteiga); en bebidas alcohólicas (viño, coñac, brandy, ron,...); en infusións (té, café); en froitos secos (coco, cacahuetes,...), e noutros produtos naturais.

## Produción 
[miniatura|esquerda|O [ácido ricinoico é o principal precursor do ácido heptanoico.]]
O metil éster de ácido ricinoleico, obtido do aceite de rícino, é o principal precursor comercial do ácido heptanoico. É pirolizado ao metil éster do ácido 10-undecenoico e heptanal, que é despois oxidaddo ao aire ao ácido carboxílico. En 1980 consumíronse aproximadamente 20.000 toneladas en Europa e EUA.

## Usos 
O ácido heptanoico ou enántico utilízase na preparación de ésteres, como o etil heptanoato, que se utilizan en fragrancias e en aromas artificiais. Utilízase para esterificar esteroides na preparación de fármcos como o enantato de testosterona, enantato de trenbolona, enantato de drostanolona e entanato de metenolona (Primobolan).

O éster triglicérido do ácido heptanoico é a triheptanoína, que se utiliza en certas condicións médicas como suplemento nutricional.

## Notas
Moto Vespa SA

**Moto Vespa SA** (renomeada en 1996 como Piaggio España S.A.) foi unha empresa española con sede en Madrid adicada ao deseño e fabricación de ciclomotores. O seu modelo máis coñecido foi o Vespino.

Foi a empresa líder de venda en España de ciclomotores durante 32 anos, creándose máis de 20 modelos diferentes, sendo os máis fabricados, por orde cronolóxica:
* modelo "L" de 1968
* "GL" (Gran Luxo) de 1973
* "SC" (Súper Confort) de 1980
* "ALX" (admisión por láminas) de 1985
* XE (arranque eléctrico)
* "NL" (New Look) de 1991
* "F-9" de 1992
* "VELOFAX" de 1995
* "F-18" de 1999

Chegou despois de 30 anos de produción a 1 800 000 ciclomotores fabricados, a última unidade foi un modelo especial para Telepizza.

## Características técnicas
## Notas
Francesco I Acciaioli

**Francis** ou **Francesco I Acciaioli** foi o fillo de Nerio II Acciaioli coa súa segunda esposa Clara Zorzi. Sucedeu a seu pai en 1451 no Ducado de Atenas baixo a rexencia da súa nai.
## Traxectoria
A súa nai casou co veneciano Bartolomeo Contarini (1453). Con todo, Mehmed II, o sultán otomán, interveu ante a insistencia do pobo en nome do novo duque Francesco e convocou a Bartolomeo e a Clara á súa corte en Adrianópole. Outro Acciaioli, Francesco II, foi enviado a Atenas como duque cliente turco. Evidentemente, os cidadáns desconfiaran da influencia dos dous amantes sobre o novo duque, por cuxa seguridade temían. O mozo Francesco I permaneceu na corte do sultán otomán.
## Véxase tamén
### Bibliografía 
* Setton, Kenneth M. (general editor) A History of the Crusades: Volume III *&#x2014;* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.
Clara Zorzi

**Clara Zorzi** ou **Giorgio**, tamén **Chiara** ou **Claire**, finada en 1454, foi a segunda esposa e viúva de Nerio II Acciaioli, duque de Atenas, e rexente do seu fillo Francesco I, despois da morte de Nerio en 1451.

## Traxectoria
Era a filla de Nicolao III Zorzi, o marqués titular de Bodonitsa, e era famosa pola súa beleza. Despois da morte de Nerio, namorouse do veneciano Bartolomeo Contarini, que asasinou á súa esposa co fin de poder casar con ela en Atenas (1453). Con todo, Mehmed II do Imperio Otomán interveu ante a insistencia do pobo en nome do novo duque Francesco e convocou a Bartolomeo e a Clara á súa corte en Adrianópole.

Outro Acciaioli, Francesco II, foi enviado a Atenas como duque cliente turco. Evidentemente, os cidadáns desconfiaran da influencia dos dous amantes sobre o novo duque, por cuxa seguridade temeron. O novo duque asasinou a Clara en Megara, e Bartolomeo apelou ao sultán por xustiza. Atenas caeu en mans turcas e Francesco II foi deposto.

## Véxase tamén
### Bibliografía 
* Setton, Kenneth M. (xeneral editor) A History of the Crusades: Volume III *&#x2014;* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.
Francesco II Acciaioli

**Francesco II Acciaioli**, finado en 1460, chamado **Franco**, foi o último duque de Atenas.

## Traxectoria 
Era o fillo do duque Antonio II Acciaioli pero só gobernou durante dous anos (1455-1456), cando o exército turco baixo Turahanoğlu Ömer Bey chegou a Atenas. O duque e os seus cidadáns escondéronse na Acrópole e mantivéronse contra os turcos até xuño de 1458, cando se viron obrigados a renderse. Mehmed II entrou en Atenas en agosto de 1458, e permitiu a Franco conservar o señorío de Tebas como vasalo seu.

En 1460, Mehmed foi informado polos seus xanízaros dun complot para colocar a Francisco unha vez máis en Atenas. Francisco foi convocado a Morea por Zağanos Pasha, un dos gobernadores do sultán. Despois dunha longa noite de entretemento, Zağanos Pasha dixo a Francisco que a súa última hora chegara. A última petición de Francisco foi ser asasinado na súa propia tenda de campaña, cousa que lle foi concedida.
## Véxase tamén  
### Bibliografía 
* Babinger, Franz. *Mehmed der Eroberer und seine Zeit*, 1953.
Bartolomeo Contarini

**Bartolomeo Contarini** foi un mercador veneciano que casou coa duquesa viúva de Atenas Clara Zorzi en 1453 e gobernou o ducado no nome do seu pequeno fillo, Francesco I.

## Traxectoria 
Bartolomeo era fillo de Príamo Contarini, o castelán de Nauplia. Despois de ir a Atenas por negocios, namorouse de Clara e enviou a asasinar a súa esposa que tiña en Venecia co fin de casar coa duquesa. Os cidadáns atenienses, con todo, desconfiaban da influencia destes dous amantes sobre o novo duque e probabelmente temían pola súa vida. Exhortaron a Mehmed II, o sultán otomán, a intervir en nome do novo duque Francesco. Bartolomeo e Clara foron convocados á súa corte en Adrianópole e o novo duque foi posto baixo coidado do sultán, mentres que o seu primo Francesco II era enviado a Atenas como un duque cliente turco.

O novo duque asasinara a Clara en Megara e Bartolomeo apelou ao sultán por xustiza. Atenas foi tomada en mans turcas e Francesco II foi deposto.

## Véxase tamén 
### Bibliografía 
* Setton, Kenneth M. (general editor) A History of the Crusades: Volume III *&#x2014;* *The Fourteenth and Fifteenth Centuries.* Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens* 1311–1380. Revised edition. Variorum: Londres, 1975.
Sam Dekker

**Samuel Thomas Dekker**, nado o 6 de maio de 1994 en Sheboygan, Wisconsin, é un xogador estadounidense de baloncesto profesional que xoga nos London Lions da British Basketball League (BBL).

## Traxectoria profesional 
O 25 de xuño de 2015, Dekker foi seleccionado na 18ª posición do Draft da NBA de 2015 polos Houston Rockets. O 7 de xullo de 2015, asinou o seu contrato de rookie cos Rockets.

O 28 de xuño de 2017, Dekker foi traspasado xunto a Patrick Beverley, Montrezl Harrell, Darrun Hilliard, DeAndre Liggins, Lou Williams, Kyle Wiltjer e unha elección da primeira rolda do Draft de 2018 ós Los Angeles Clippers, a cambio de Chris Paul.

O 7 de agosto de 2018, Dekker foi traspasado xunto os dereitos de Renaldas Seibutis ós Cleveland Cavaliers, a cambio dos dereitos de Vladimir Veremeenko.

O 7 de decembro de 2018, Dekker foi traspasado ós Washington Wizards nun traspaso entre tres equipos.

## Estatísticas NBA 
### Tempada regular 
## Notas 
## Véxase tamén 
### Ligazóns externas 
* Estatísticas en Basketball-Reference.com
Automóviles Utilitarios S.A.

**Automóviles Utilitarios, S.A.** (AUSA) é unha empresa catalá adicada ao deseño e fabricación de equipamento móbil para construción. AUSA foi fundada como PTV, fabricante de vehículos. En 1961 iniciou a fabricación do primeiro dumper para obra.
Distrito de Graz-Umgebung

**Graz-Umgebung** é un distrito do estado de Estiria (Austria).

## Localidades con poboación (ano 2018) 
Barrios, aldeas e outras subdivisións do municipio indícanse con letras pequenas.
Ibis mouro

O **ibis mouro** (*Plegadis falcinellus*) é unha especie de ave pelecaniforme da familia Threskiornithidae.

## Descrición 
É un ibis de cor parda avermellada escura, que é común en zonas húmidas costeiras. Malia a súa ampla distribución non se coñecen subespecies.

## Distribución xeográfica 
É propia do sur de Eurasia, África, Australasia, o Caribe e a costa atlántica norteamericana. 

## Notas 
## Véxase tamén 
### Bibliografía 
* 
*
Li Ning

**Li Ning**, nado en Laibin (Guangxi) o 10 de marzo de 1963 é un exximnasta e empresario chinés. Fundou a compañía de material deportvio Li-Ning.

## Traxectoria 
### Carreira deportiva 
Li comezou a adestrar aos oito anos e foi seleccionado para o equipo nacional en 1980. En 1982, gañou seis das sete medallas concedidas na sexta Copa do Mundo de Ximnasia, valéndolle o título de "Príncipe da Ximnasia" (体操王子/體操王子).

Li é célebre por gañar seis medallas nos Xogos Olímpicos de 1984, primeiros xogos nos que participou a China. Gañou tres ouros en chan, cabalo con aros e aneis, dúas pratas e un bronce. Ademais gañou once medallas no campionato mundial de ximnasia artística, incluíndo medallas de ouro en aneis (1985) e na xeral por equipos (1983). Li é o xefe dos directores da compañía. Segundo a lista de ricos da China de Hurun Report de 2014, a súa fortuna estimada é de cinco mil millóns de RMB, facendo del a 407.ª persoa máis rica da China.

Li foi incluído no Salón Internacional da Fama da Ximnasia en 2000, primeiro chinés incluído.

Nos Xogos Olímpicos de 2008, Li Ning encendeu a lapa na cerimonia de inauguración tras ser levantado no aire con cables e arremedar unha carreira polo bordo do estadio.

Li está casado con Chen Yongyan, ximnasta gañadora da medalla olímpica de bronce en 1984.

## Notas 
## Véxase tamén 
### Ligazóns externas 
* List of competitive results at Gymn Forum
* Li Ning: China's legendary gymnast has combined sporting agility with commercial muscle, 60 Years of Asian Heroes, por Hannah Beech, *Time*, 2006
Ácido tricosanoico

O **ácido tricosanoico** ou **ácido tricosílico** é un ácido graxo de cadea lineal de 23 átomos de carbono, coa fórmula molecular , que se simboliza por C23:0.

O ácido tricosanoico a temperatura ambiente moderada é sólido e funde a 77–79&nbsp;°C. Cristaliza no sistema monoclínico, grupo espacial P21/a e a súa cela elemental ten os seguintes valores: a = 9,4882 Å, b = 4,9574 Å, c = 65,2342 Å, α = 90°, β =127.6252° e γ = 90°. A presión reducida de 1&nbsp;mm de Hg ferve a 203–205&nbsp;°C. O seu índice de refracción é de 1,4252 a 70&nbsp;°C. Non é soluble en auga. É moi soluble en dietiléter e lixeiramente soluble en etanol.

Na natureza atópase no aceite de cacahuete e na cera das follas de oliveira. Identificouse en peixes constituíndo un 2,7 % dos ácidos graxos do tiburón *Chiloscyllium griseum*; o 3,20 % dos de *Paramonacanthus nipponensis*; o 2,54 % dos de *Gymnothorax favagineus*; e o 1,12 % dos de *Dasyatis zugei*.

## Notas
Saguinus midas

O ***Saguinus midas*** é unha especie de primate platirrino da familia Callitrichidae, orixinario da Amazonia, que habita no Brasil, Güiana, Güiana Francesa, Suriname e Venezuela.

## Notas
Policía local

miniatura|dereita|Coche da Policía Local de Viveiro.
A **Policía Local** é unha forza armada de competencia e xurisdición do municipio ao que serven, e funcións civís. A Policía Local forma parte dos corpos e forzas de seguridade do estado español. A súa organización é xerarquizada tendo un mando superior, sendo o alcalde a máxima autoridade nas súas funcións. Os policías locais teñen a consideración de funcionarios públicos e axentes da autoridade. Este corpo non existe en tódolos concellos. A policía local só existirá en concellos de máis de cinco mil habitantes segundo a Lei 7/1985, de 2 de abril, e a Lei Orgánica 2/1986, de 13 de marzo, de Forzas e Corpos de Seguridade. Nos concellos onde non existe Policía Local as súas funcións asúmeas a Garda Civil ou a policía autonómica de existir.

As súas funcións principais son (Lei Orgánica de Forzas e Corpos de Seguridade, artigo 53):

*A protección das autoridades das Corporacións locais e a vixilancia ou custodia dos edificios e instalacións.
*A ordenación, sinalización e dirección do tráfico urbano de acordo coas normas de circulación vial.
*A instrución de atestados por accidentes de circulación dentro do casco urbano.
*Policía administrativa referente a ordenanzas, bandos e outras disposicións da Corporación.

## Policía Local en Galicia
miniatura|dereita|Escudo identificativo no uniforme da Policía Local de Galiza.
En Galiza hai 130 concellos con Policía Local, cun total de 2 545 axentes en 2010. A Lei autonómica de coordinación de policías locais (4/2007, artigo 30) esixe un mínimo de dous axentes e un oficial por cada concello e para os concellos de menos de 5000 habitantes é preciso un informe preceptivo do titular da consellería competente en materia de seguridade.

### Lexislación en Galicia
*Orde de 22 de xullo de 2010 pola que se establece a descrición e características das distintas prendas de uniformidade dos corpos de policía local, vixilantes municipais e auxiliares de policía local de Galicia, así como a imaxe corporativa dos corpos de policía local. Consellería de Presidencia, Administracións e Xustiza. Publicado no DOG núm. 144 de 29 de xullo de 2010.

## Notas
A bela cativa

***A bela cativa*** (en ) é un filme francés de 1983 dirixido por Alain Robbe-Grillet. Foi distribuído por Argos Films.

Estreouse en galego o 3 de novembro de 2001 a través da TVG.

## Personaxes 
* Daniel Mesguich como Walter Raim
* Cyrielle Clair como Sara Zeitgeist
* Daniel Emilfork como Inspector Francis
* François Chaumette como Dr. Morgentodt
* Gabrielle Lazure como Marie-Ange van de Reeves
* Arielle Dombasle como a histérica
* Gilles Arbona como o camareiro
* Jean-Claude Leguay como o ciclista
* Nancy Van Slyke como a camareira
* Denis Fouqueray como o valet 
* Michel Auclair como voz de Walter
* Roland Dubillard como Prof van de Reeves

## Notas 
## Véxase tamén 
### Ligazóns externas 
*
Fernand Lataste

**Fernand Lataste**,  nado en Cadillac (Xironda) o 25 de marzo de 1847 e finado o 6 de xaneiro de 1934 en Bordeos,
Desde 1880 a 1884 recolectou réptiles e anfibios no norte de África (Alxeria, Tunisia e Marrocos), que resultaron na publicación de *"Les missions scientifiques de Fernand Lataste en Afrique noire et au Maghreb"*. En 1885 publicou *"Étude de la faune des vertébrés de Barbarie"*, unha obra de referencia sobre os animais do norte de África. 
Durante varios anos foi profesor de zooloxía na Facultade de Medicina de Santiago de Chile.

## Outras publicacións 
Lataste, entre outras moitas obras, publicou as seguintes:
* 1876 - ''Essai d'une faune herpétologique de la Gironde*
* 1879 - *Étude sur le discoglosse*. 
* 1895 - "La questión de l’Effraye du Chili *Strix perlata* Lichtenstein ou *Strix flammea* Linné?". *Actes de la Sociétè Scientifque du Chili*. 4: 165-176.
* 1895 - "Nouvelles observations sur les moeurs et les manifestations phonétiques de l’Effraye sudaméricaine (*Strix perlata*  Lichstenstein)". *Actes de la Sociétè Scientifque du Chili*, 5: 63-72.
* 1886 - *Notes prises au jour le jour sur différentes espèces de l'ordre des rongeurs observées en captivité*, .
* *Liste de mollusques du Chili: lettre à M. Fernand Lataste*, 1896.

## Taxonomía 
Foi o autor e descritor de numerosos xéneros e especies, por exemplo, *Pachyuromys duprasi*, un xerbo descrito en 1880.

Por outra parte, o médico e naturalista español Edurado Boscá, nomeou á víbora fociñuda na súa honra, *Vipera latastei*, unha víbora moi común en España, Portugal e África do Norte.

Así mesmo, seu nome está asociado á seguintes especies:
* *Gerbillus latastei*.
* *Massoutiera mzabi*.
* *Ophiomorus latastii*.
* *Timon pater*.
* *Latastia*, un xénero de *Lacertidae''.

## Sociedades científicas das que formou parte 
*Association française pour l'avancement des sciences: Membro e presidente da sección de Zooloxía.
*Comité des travaux historiques et scientifiques: Membro da "Commision d'exploration de la Tunisie".
*Société d'étude des sciences naturelles de Béziers: Membro honorario.
*Société de biologie: Membro correspondante, 1896-1934.
*Société de géographie: Membro.
*Société d’études ornithologiques de France: Presidente de honor da Société Ornithologique de France.
*Société géologique de France: Membro desde 1887.
*Société linnéenne de Bordeaux: Membro correspondente desde 1888.
*Société linnéenne de Lión: Membro, 1925-1934.
*Société nationale de protection de la nature: Membro da Société Nationale d'Acclimatation de France.
*Société positiviste ou Société positiviste de Paris (SP): Membro.
*Société zoologique de France: Membro fundatdor, 1876. Presidente, 1881.

## Abreviatura 
A abreviatura **Lataste** emprégase para recoñecr a  como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Fernand Lataste's "Bibliography of Scientific Publications", c. 1880-1890 dos aquivos da Smithsonian Institution.
Beleza mortal

***Beleza mortal*** (en ) é un filme estadounidense de 1987 dirixido por Tom Holland. Está protagonizado por Whoopi Goldberg, no papel da detective Rita Rizzoli, e por Sam Elliott. O guión foi escrito por Hilary Henkin e Dean Riesner. A banda sonora orixinal foi composta por Harold Faltermeyer. O filme foi promovido coa frase ''"An earthquake is about to hit L.A. It's called Detective Rita Rizzoli."''

Estreouse en galego o 14 de decembro de 2000 a través da TVG.

## Personaxes 
* Whoopi Goldberg como Detective Rita Rizzoli
* Sam Elliott como Mike Marshak
* Rubén Blades como Carl Jimenez
* Harris Yulin como Conrad Kroll
* John P. Ryan como Tenente Kellerman
* Jennifer Warren como Cecile Jaeger
* Brad Dourif como Leo Nova
* Mike Jolly como Earl Skinner
* Charles Hallahan como Deputy Getz
* James LeGros como Zack Jaeger
* Mark Pellegrino como Frankenstein
* Neill Barry como Denny Miflin
* Cathianne Blore como Charlene

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Bomba de cobalto

Co termo **bomba de cobalto** podémonos referir a:
***Bomba de cobalto (medicina)**, terapia médica de radioterapia.
***Bomba de cobalto (armamento)**, bomba de destrución masiva.
Bruna Lombardi

**Bruna Patrizia Maria Teresa Romilda Lombardi**, nada en São Paulo ou Río de Xaneiro o 1 de agosto de 1952, é unha actriz, modelo e escritora brasileira.
## Traxectoria 
Filla do fotógrafo e cineasta italiano Ugo Lombardi e da actriz turca Yvonne Sandner Lombardi, Bruna estudou no Colexio Dante Alighieri, e formouse en dúas facultades, FAAP e ESPM.

En 1967 comezou a traballar como modelo. A súa estrea na televisión foi en 1977, na telenovela *Sem Lenço, sem Documento*, de Mário Prata, pola Rede Globo. En 1978 foi para a TV Tupi para traballar na telenovela *Aritana*, onde coñeceu o actor Carlos Alberto Riccelli, o seu marido. Bruna volveu para a Rede Globo para actuar na miniserie *Avenida Paulista*, de 1982, escrita por Daniel Más e Leilah Assumpção, e, en 1983, interpretou Patrícia en *Louco Amor*, telenovela escrita por Gilberto Braga.

En 1985 actuou como Reinaldo Diadorim na miniserie *Grande Sertão: Veredas*, da Globo. En 1986 protagonizou a miniserie *Memórias dun Gigolô* e a telenovela *Roda de Fogo*.

En 2002 fixo a serie da Globo *O Quinto dos Infernos* como Branca Camargo.

En 2005 actuou como guionista e como actriz do filme *Sob o Signo da Cidade*, dirixido polo seu marido e rodado en São Paulo. No filme *Stress, Orgasms, and Salvation*, do mesmo ano, con dirección do Carlos Alberto Riccelli, Bruna actuou e asinou o guión.

Foi tamén presentadora do programa de entrevistas con personalidades *Gente de Expressão*, presentado nos domingos, ao final da noite, na Rede Manchete. No programa participaron como entrevistados grandes celebridades, tales como Mariah Carey, Dustin Hoffman, Jean-Claude Van Damme e Mel Brooks.

Posou para a revista *Status*, na edición de xuño de 1980, e para a *Playboy* (destaque na capa) en xaneiro de 1991.

### Vida persoal 
Esta casada co actor Carlos Alberto Riccelli, con quen ten un fillo, Kim, nacido en 1981. A familia vive entre os Estados Unidos e São Paulo.

## Carreira 
### Televisión 
### Cinema 
## Libros 
**No Ritmo dessa Festa* (poesía, 1976. Editora Três)
**Gaia* (poesía, 1980. Editora Codecri)
**O Perigo do Dragão* (poesía, 1984. Editora Record)
**Diário do Grande Sertão* (rexistro poético das filmaxes, 1986. Editora Record)
**Apenas bons amigos* (infantil, 1987. Editora Globo)
**Filmes Proibidos* (narrativa, 1990. Companhia das Letras)
**Meu ódio será tua herança* (narrativa, 2004. Guanabara Koogan)
**O Signo da Cidade* (guión do filme, 2008. Imprensa Oficial de SP)
**Jogo da Felicidade* (autoaxuda, 2015. Livraria Saraiva)

## Notas 
## Véxase tamén 
### Ligazóns externas
Beleza terrible

***Beleza terrible*** (en  ou tamén *The Night Fighters*) é un filme de 1960 dirixido por Tay Garnett. Está protagonizado por Robert Mitchum, Anne Heywood, Dan O'Herlihy e Richard Harris. É unha adaptación da novela de 1958 *A Terrible Beauty*, escrita por Arthur Roth. Foi unha coprodución internacional entre o Reino Unido e DRM de Robert Mitchum.

Estreouse en galego o 12 de xullo de 1992 a través da TVG.

## Personaxes 
* Robert Mitchum como Dermot O'Neill
* Richard Harris como Sean Reilly
* Anne Heywood como Neeve Donnelly
* Dan O'Herlihy como Don McGinnis
* Cyril Cusack como Jimmy Hannafin
* Niall MacGinnis como Ned O'Neill
* Marianne Benet como Bella O'Neill
* Christopher Rhodes como Tim Malone
* Harry Brogan como Patrick O'Neill
* Eileen Crowe como Mrs. Kathleen O'Neill
* Joe Lynch como Seamus
* Marie Kean como Mrs. Matia Devlin
* Geoffrey Golden como Sarxento Crawley
* Edward Golden como Johnny Corrigan
* Wilfred Downing como Quinn

## Notas 
## Véxase tamén 
### Ligazóns externas 
* 
* Ficha en AllMovie
Silvia Tubert

**Silvia Tubert**, nada en Buenos Aires e finada en Madrid o 27 de febreiro de 2016, foi unha psicanalista investigadora da sexualidade feminina e da linguaxe.
## Traxectoria 
Licenciouse como psicóloga en Buenos Aires e doutorouse na Universidade Complutense de Madrid.
Investigou o feminino combinando a psicanálise coa antropoloxía e a literatura. Traballou a conceptuación da maternidade.

## Obra 
**Deseo y representación: convergencia de psicoanálisis y teoría feminista* (Ensaio)
**Del sexo al género, los equívocos de un concepto*
**Malestar en la palabra: el pensamiento crítico de Freud y la Viena de su tiempo*

## Notas
Bendicide as bestas e os nenos

***Bendicide as bestas e os nenos*** (en ) é un filme estadounidense de 1971 dirixido por Stanley Kramer. É unha adaptación da novela homónima escrita por Glendon Swarthout. Está protagonizado por Bill Mumye Barry Robins.

Estreouse en galego o 9 de agosto de 2001 a través da TVG.

## Personaxes 
* Billy Mumy como Lawrence Teft III
* Barry Robins como John Cotton
* Miles Chapin como Sammy Shecker
* Darel Glaser como Gerald Goodenow
* Bob Kramer como Lally 1
* Marc Vahanian como Lally 2
* Jesse White como pai de Shecker
* Ken Swofford como Wheaties
* Elaine Devry como nai de Cotton
* David Ketchum como director do campo
* Bruce Glover como Hustler
* Wayne Sutherlin como Hustler
* Vanessa Brown como nai de Goodenow
* William Bramley como Goodenow's Stepfather

## Notas 
## Véxase tamén 
### Ligazóns externas 
*
Berlín Express

***Berlín Express*** (en ) é un filme estadounidense de 1948 dirixido por Jacques Tourneur. Está protagonizado por Robert Ryan, Merle Oberon e Paul Lukas.

Estreouse en galego o 20 de marzo de 2016 a través da TVG.

## Personaxes 
* Merle Oberon como Lucienne
* Robert Ryan como Robert Lindley
* Charles Korvin como Perrot
* Paul Lukas como Dr. Bernhardt
* Robert Coote como Sterling
* Reinhold Schünzel como Walther
* Roman Toporow como Tenente Maxim
* Peter von Zerneck como Hans Schmidt
* Otto Waldis como Kessler
* Fritz Kortner como Franzen
* Michael Harvey como Sarxento Barnes
* Tom Keene como Maior
* Charles McGraw como USFET Col. Johns
* Marle Hayden como Maja

## Notas 
## Véxase tamén 
### Ligazóns externas 
* 
* Ficha en AllMovie
A besta da guerra

***A besta da guerra*** (en  ou tamén *The Beast of War*) é un filme estadounidense de 1988 dirixido por Kevin Reynolds. O guión foi escrito por William Mastrosimone, baseado na obra *Nanawatai*.

Estreouse en galego o 21 de xuño de 1997 a través da TVG.

## Personaxes 
* George Dzundza como Comandante "Tank Boy" Daskal
* Jason Patric como Konstantin Koverchenko
* Steven Bauer como Khan Taj 
* Erick Avari como Samad 
* Stephen Baldwin como Golikov 
* Donald Patrick Harvey como Kaminski
* Kabir Bedi como Akbar

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
A besta do reino

***A besta do reino*** (en ) é un filme británico de 1977 coescrito e dirixido por Terry Gilliam. Está protagonizado por Michael Palin. O título orixinal do filme provén do poema "Jabberwocky" de Lewis Carroll, presente en *Alicia do outro lado do espello* (1871).

O filme, o primeiro de Gilliam como director en solitario, recibiu unha resposta dispar por parte da crítica e da audiencia.

Estreouse en galego o 21 de outubro de 1986 a través da TVG.

## Personaxes 
*Michael Palin como Dennis Cooper
*Harry H. Corbett como The Squire (Ethel)
*John Le Mesurier como Passelewe
*Warren Mitchell como Mr. Fishfinger
*Annette Badland como Griselda Fishfinger
*Max Wall como King Bruno the Questionable / Voz de Red Herring
*Deborah Fallender como The Princess
*Rodney Bewes como The Other Squire
*John Bird como First Herald
*Neil Innes como Second Herald

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Pentaedro

O **pentaedro** é un poliedro de cinco caras.
## Tipoloxía 
;1. Prisma de base triangular.

Dous triángulos en planos opostos e tres paralelogramos que contornan os mencionados triángulos. Hai 6 vértices e 9 arestas. Un prisma é recto e rectangular cando a altura é perpendicular aos triángulos e as outras caras son rectángulos (que aínda poden ser cadrados).

;2. Pirámide cuadrangular.

A cara é un cuadrilátero convexo (non necesariamente); as outras catro caras son triángulos. Se o alto é perpendicular e o cuadrilátero é un cadrado, é unha pirámide pentaédrica normal. Un exemplo son as pirámides de Exipto.

;3. Tetraedro truncado.

Dúas caras en planos opostas son triángulos de diferentes tamaños. As outras tres caras son trapezoides, pero se os planos das caras triangulares son paralelas, os lados chamados laterais, son trapecios. Se a base triangular é equilátero, as caras laterais son trapecios isósceles; pódese dicir un tetraedro truncado normal.

## Propiedades
*Considérase a relación Euler dos poliedros: caras + vértices = arestas +2
:1. 5c + 6v = 9a +2
:2. 5c +5v = 8a +2
:3. 5c + 6v = 9a +2
* Área lateral
: 1. PBT.  A_l = 3 paralelogramos 
: 2. PC.  A_l = 4 T , sendo T= triángulo
: 3. TT.   A_l = 3 trapecios  
* Área total
: 1. PBT.  A_t = A_l + 2 bases 
: 2. PC.   A_t = A_l + base  
: 3. TT.   A_t =  A_l + B + B' 
* Volumen
: Sendo B e B' bases e h, alto.
: 1.  V= B \times h 
: 2. V= \frac{1}{3} \times B \times h 
: 3.  V= \frac{h}{3} \times ( B + B' + \sqrt{B \times B'}) 

### Álxebra
Pódense establecer grupos de simetría e rotacións para os pentaedros normais.

## Notas
## Véxase tamén
### Outros artigos
* Poliedro
* Prisma
* Pirámide
* Tetraedro
Buraca das Choias

A **Buraca das Choias** é unha cova situada en Visuña (Folgoso do Courel).
## Descrición
En 2018 un conxunto coordinado de agrupacións espeleolóxicas, subacuáticas e universitarias de Galicia e Madrid puido acceder a galerías inundadas, levantar a topografía e descubrir novos corredores e posibles prolongacións da cova. Podíase acceder a 290 m.
## Notas
O bo alemán

***O bo alemán*** (en ) é un filme estadounidense de 2006 dirixido por Steven Soderbergh. Estás baseado na novela homónima de Joseph Kanon. Está protagonizado por George Clooney, Cate Blanchett e Tobey Maguire. Ambientado en Berlín despois da vitoria dos aliados sobre os nazis, comeza cun misterioso asasinato mais despois involúcrase na extracción estadounidense de científicos alemáns na operación Paperclip.

Estreouse en galego o 9 de maio de 2010 a través da TVG.

## Personaxes 
*George Clooney como Capitán Jacob "Jake" Geismer
*Cate Blanchett como Lena Brandt
*Tobey Maguire como Patrick Tully
*Beau Bridges como Coronel Muller
*Tony Curran como Danny
*Leland Orser como Capitán Bernie Teitel
*Jack Thompson como Breimer
*Robin Weigert como Hannelore
*Ravil Isyanov como Xeneral Sikorsky
*Dave Power como Tenente Hasso Schaeffer
*Christian Oliver como Emil Brandt

## Notas 
## Véxase tamén 
### Ligazóns externas 
* 
* Ficha en AllMovie
Un bo home

***Un bo home*** (en ) é un filme de 2009 dirixido por Juan Martínez Moreno. Estreouse na 12ª edición do Festival de Málaga, en abril de 2009.

Rodada en Alacant e na Coruña, orixinalmente en lingua castelá, estreouse en galego con 5 copias en cinemas comerciais. Tamén se emitiu en galego o 27 de maio de 2016 a través da TVG. Conta cun DVD editado con pista de son en galego.

## Sinopse 
Vicente e Fernando son dous amigos e docentes na Facultade de Dereito. Unha tarde, de xeito casual, Vicente é testemuña de como Fernando mata a súa muller. Non o delata á policía, mais tampouco entende nin perdoa o seu amigo, por mor da súa relixiosidade e sentido moral. Porén, os acontecementos deixarán en evidencia a dobre moral dos personaxes.

## Personaxes 
* Tristán Ulloa como Vicente
* Emilio Gutiérrez Caba como Fernando
* Nathalie Poza como Paula
* Miguel de Lira como Tenente
* Alberto Jiménez como Daniel
* Noelia Noto como Marisa
* Jorge Ricoy como Decano

## Galardóns e nomeamentos 
Premio do Público no Festival de Cine Español de Annecy.

## Notas 
## Véxase tamén 
### Ligazóns externas 
* 
* Ficha en AVG
Fe Rodríguez Rocha

**Fe Rodríguez Rocha**, nada en Barreiros en 1946, é unha política galega do PPdeG.

## Traxectoria 
Con 17 anos obtivo o título de profesora de corte e confección. Despois fixo o bacharelato nun instituto da Coruña. En 1970 fixou a súa residencia en Lourenzá onde foi presidenta da xunta local de Alianza Popular. Nas municipais de 1983 foi elixida concelleira e nomeada primeira tenenta de alcalde. Cando o alcalde José María López Noceda foi elixido parlamentario, Fe foi elixida alcaldesa. Nas municipais de 1991 encabezou a candidatura do PPdeG e foi elixida alcaldesa con maioría absoluta. Nas municipais de 1995 volveu obter maioría absoluta. Foi deputada provincial dende 1999 desempeñando a área de servizos sociais e dende 2003 percibiu dedicación exclusiva. En 2011 abandonou a política activa.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Lourenzá
0 A.D.

***0 A.D.*** é un videoxogo de estratexia en tempo real en software libre e código aberto desenvolvido por Wildfire Games. É un xogo de guerra e captura de recursos que está ambientado entre os anos -500 e -1 na súa primeira parte, e cuxa segunda parte estará ambientado nos anos 1 até 500. O xogo é multiplataforma, xogable para Windows, macOS, Linux e OpenBSD. O seu obxectivo é ser completamente libre e de código aberto, usando a licenza GPLv2+ para o motor de xogo e CC BY-SA para a arte do xogo. O videoxogo conta cunha tradución ó galego.

150px|miniatura|Logo de *0 A.D.*

## Notas 
## Véxase tamén 
### Ligazóns externas 
* Páxina oficial
Devorao

"**Devorao**" é unha canción da banda viguesa de rock Siniestro Total, editada como sinxelo do seu sétimo álbum *En beneficio de todos* en 1990. A súa cara b é o tema "Honky tonk men (Honky tonk women)", unha versión da canción dos Rolling Stones "Honky Tonk Women" con letra de Julián Hernández. Os dous temas foron gravados nos estudios Trak de Madrid por Eugenio Muñoz, que tamén se encargou da produción.

"Devorao" aparece tamén no álbum ao vivo *Ante todo mucha calma*, gravado na sala Arena de Valencia e publicado no ano 1992.

## Listaxe de cancións 
# "Devorao" (Miguel Costas)
# "Honky tonk men (Honky tonk women)" (versión dos Rolling Stones)

## Notas
Partido xudicial de Noia

O **partido xudicial de Noia** é un dos 45 partidos xudiciais nos que se divide a comunidade autónoma de Galicia, sendo o partido xudicial nº 5 da provincia da Coruña.

Comprende os concellos de Lousame, Noia e Porto do Son. A cabeza de partido, e por tanto sede das institucións xudiciais, é Noia. A dirección do partido sitúase na Praza da Constitución da localidade. Noia conta con dous Xulgados de Primeira Instancia e Instrución.

## Notas 
## Véxase tamén 
### Outros artigos 
* Partidos xudiciais de Galicia